มึจุดแดงๆเล็กๆขึ้นมาตามต้นขา ไม่คัน
สวัสดีค่ะ จุดสีแดงเล็กๆ ที่ผิวหนัง อาจเกิดจาก- ผิวหนังอักเสบจากการแพ้หรือระคายเคืองจากสารเคมีต่างๆ เช่น สบู่ ครีม ผงซักฟอก เป็นต้น แต่มักมีอาการคัน หรือแสบร่วมด้วย- จากการถูกแมลงสัตว์กัดต่อย แต่มักมีอาการคัน หรือเจ็บแสบร่วม- โรคติดเชื้อไข้ออกผื่นชนิดต่างๆ เช่น อีสุกอีใส หัด เป็นต้น แต่ก็ต้องมีอาการอื่นๆ โดยเฉพาะไข้ และมีผื่นที่บริเวณอื่นๆ ด้วย- เนื้องอกของเนื้อเยื่อใต้ผิวหนังบางชนิด เช่น เนื้องอกหลอดเลือด ซึ่งจะเห็นมีสีแดงได้ แต่ไม่น่าพบหลายๆ จุด- เป็นจุดเลือดออกใต้ผิวหนัง (petechiae) อาจเกิดได้จากมีภาวะเกล็ดเลือดต่ำ เกล็ดเลือดทำงานผิดปกติ หรือหลอดเลือดขนาดเล็กอักเสบก็ได้ โดยจะเห็นเป็นจุดสีแดงเข้มขนาด 1-2 มิลลิเมตรใต้ผิวหนัง เมื่อลองกดแล้วสีจะไม่จางลง ไม่มีอาการเจ็บและไม่คัน แต่ก็น่าจะเกิดที่ผิวหนังบริเวณอื่นๆ ด้วยหากไม่มีอาการอื่นอะไรผิดปกติ แนะนำให้สังเกตอาการไปก่อนค่ะ หากมีจุดแดงไม่หายไป หรือมีจำนวนเพิ่มขึ้น หรือมีขึ้นมาอีกที่ผิวหนังส่วนอื่นๆ ของร่างกายอีก หรือมีอาการอื่นๆ เช่น ไข้ ควรไปพบแพทย์เพื่อหาสาเหตุค่ะ ในเบื้องต้น ก็ไม่ควรใช้ยาอะไรไปทาหรือนวดค่ะ